Tiv is kotataxo koe Trouville (trutca ke Boudin)

Tiv is kotataxo koe Trouville ~ Barques et estacade à Trouville (FR)

Tiv is kotataxo koe Trouville ( francavon Barques et estacade à Trouville ) tir trutca lumkirafa gu 40.2 × 55.3 cm-, i puntalingeks keve stama skuyun gan Eugène Boudin francaf lingesik bak 1890-1897.

Bata trutca koe André-Malraux witafe yambatcilaxe koe Le Havre koe Franca re ( 2018 ) tigir.

 Drunara 
Teni blirugal kiewatcakiraf, Boudin va vestara va warzafa joya arpumar ise kretur da va lingeks ton lordeks isker. Tiv is kototaxo trutca tir ke enk dem ironokaf grabom ke Boudin, ise ke lana lomulafa belca doimpasa van lana soloksinda lize lingera va detce iskedar nume va pouca ke vorda  is komeem is vodeem anton blidar. Bata trutca tir pokefa gu enk dem lingeks skuyun koe Trouville is Deauville wali 1894 is 1897. Bata disukexa jontikviele naruyuna gan Boudin batlize tir yonta ta bunera kalion skuyuna lize kelt is bira dojewed, lingeyenon kan milyon kom ke falte is rujaduke is batake. Ant keska ke ital mo lava ton tec malimpayan tcink kum iyekotuke va zidaf armor gu vumeltafa lava ke kolom kristed, kevuson gu akraf kelt dem rujod.

 Dere rupec 

 Stragela 

 Tcila Xantaza dene internet ok internetxo
|style="vertical-align: top;"|

|}

Tiv is kotataxo koe Trouville (trutca ke Boudin)
Tiv is kotataxo koe Trouville (trutca ke Boudin)